Priština 20. júla (TASR) -
Čeliac hrozbe ruského veta, západné krajiny dnes pravdepodobne stiahnu návrh rezolúcie Bezpečnostnej rady OSN o budúcom osude Kosova.
Albánsko si 28. novembra pripomína svoju nezávislosť a tento deň oslavujú aj kosovskí Albánci, ktorí tvoria 90 percent populácie dvojmiliónovej provincie.
Podľa Cekua by mal kosovský parlament termín vyhlásenia nezávislosti stanoviť v rezolúcii, ktorú prijme po návrate delegácie kosovskoalbánskych lídrov z USA, kde sa má v pondelok vo Washingtone stretnúť so šéfkou americkej diplomacie Condoleezzou Riceovou.
"Je to deň oslavy," povedal Ceku novinárom po stretnutí so šéfom kosovskej administratívy OSN Joachimom Rückerom. "Spojené národy nedokázali konať," dodal.
Ceku uviedol, že vyhlásenie nezávislosti navrhol svojim partnerom z tzv. "tímu jednoty" - združenia vládnych a opozičných lídrov. Premiér nepovedal, či ostatní členovia tímu s jeho návrhom súhlasili.
Rusko tvrdí, že v BR OSN podporí len riešenie kosovskej otázky prijateľné pre obe strany - Srbsko aj kosovských Albáncov, Belehrad však nezávislosť rozhodne odmieta. Moskva svojím postojom frustruje Západ, ktorý sa snaží o udelenie nezávislosti Kosovu prostredníctvom rezolúcie BR. USA naznačili, že podporia aj jednostranné vyhlásenie kosovskej nezávislosti, 27-členná EÚ sa však obáva, že takýto krok by rozbil krehkú jednotu v otázke Kosova. Únia, ktorá má v Kosove od OSN prevziať rolu medzinárodného garanta, si želá, aby nezávislosť Kosova mala právny základ v rezolúcii BR OSN.
Kosovo, oficiálne súčasť Srbska, je pod správou OSN od júna 1999, keď sa skončili nálety NATO na vtedajšiu Juhosláviu, ktorými aliancia zastavila dvojročný konflikt medzi kosovskoalbánskymi separatistami a jednotkami Belehradu.
Osobitný vyslanec OSN Martti Ahtisaari začiatkom apríla - po 13 mesiacoch sprostredkovania bezvýsledných rozhovorov medzi Belehradom a Prištinou - predložil BR návrh, na základe ktorého by malo Kosovo získať nezávislosť, spočiatku pod medzinárodným dozorom. Ahtisaariho plán je základom pre navrhovanú rezolúciu BR.
Podľa návrhu rezolúcie by mali srbskí a kosovskoalbánski lídri na 120 dní obnoviť rokovania, po ktorých by Spojené národy odovzdali správu v Kosove Európskej únii, čím by sa záležitosť dostala spod vplyvu Ruska. Jednotky NATO by v Kosove zostali.